**MALI GEOMETRIJSKI MEMENTO**

 **Gabrijela Šitum, Marko Višić**

gabrijela.situm@skole.hr, marko.visic@skole.hr

Osnovna škola Ravne njive – Neslanovac, Split

**Prošireni sažetak**

Potaknuti zaboravljivošću učenika, ali i problemima koje smo uočili prilikom savladavanja sadržaja iz geometrije, svoje materijale koje godinama stvaramo i izrađujemo odlučili smo posložiti na jedno mjesto - u ***„Mali geometrijski memento“.***

Kroz sve razrede osnovne škole učenici se susreću s temeljnim geometrijskim pojmovima, konstrukcijama i zadatcima. Sama geometrija je često mnogima od njih i najzahtjevniji dio gradiva. S godinama rada primijetili smo da naši učenici i najviše zaboravljaju geometrijske sadržaje jer su, za razliku od nekih drugih područja, manje zastupljeni u kurikulumu osnovne škole. Kako bismo im barem malo pomogli, odlučili smo sakupiti stare i izraditi nove digitalne materijale uz pomoć kojih se uvijek mogu prisjetiti zaboravljenog.

***„Mali geometrijski memento“*** je virtualna knjiga izrađena u programima Book Cretor i Canva, a materijali unutar knjige koriste širok spektar digitalnih alata. Unutar virtualne knjige sve je strukturirano i povezano na način kako bi se što lakše došlo do nejasnog pojma. Brojni kratki video uradci korak po korak prezentiraju neke osnovne pojmove, konstrukcije, mjerenja, crtanja... Kroz igre, kvizove, križaljke i *escape roomove* mogu se zabaviti, natjecati i provjeriti svoje znanje. Pregledom zadataka ponavljaju temeljne formule i postupak njihovog rješavanja, a neke učeničke prezentacije izvor su raznih zanimljivosti.

 Memento će biti javno objavljen na pod stranici web stranice naše škole <http://os-ravnenjiveneslanovac-st.skole.hr/nastava/predmeti/matematika> do kraja nastavne godine i tako će biti dostupan svim učenicima za novu školsku godinu 2024./2025. Dio ovih materijala je parcijalno objavljivan na našoj stranici i učenici su ih i do sada koristili u radu.

Ono što je bitno je da naš rad nije gotov, plan je da se ova virtualna knjiga konstantno nadopunjava novim geometrijskim sadržajima. Koliko smo ovom našom idejom pomogli učenicima, vrijeme će pokazati.

**Ključne riječi**: digitalni sadržaji, geometrija, virtualna knjiga

**Literatura**:

1. Paić, G., Bošnjak, Ž., Čulina, B., Grgić, N. (2020): Matematički izazovi 5-8, Alfa, Zagreb

2. Šikić, Z., Golac-Jakopović, B., Vuković, M., Krnić L.(2019): Matematika 7, Profil, Zagreb

3. Nemeth, T., Stajčić, G., Šikić, Z. (2019): Matematika 8, Profil, Zagreb

4. https://pixabay.com/(2019-2024)